CELEX: 62016TN0133
Language: hr
Date: 2016-03-29 00:00:00
Title: Predmet T-133/16: Tužba podnesena 29. ožujka 2016. – Caisse régionale de crédit agricole mutuel Alpes Provence protiv ESB-a

17.5.2016   
            
            
               HR
            
            
               Službeni list Europske unije
            
            
               C 175/30
            
         Tužba podnesena 29. ožujka 2016. – Caisse régionale de crédit agricole mutuel Alpes Provence protiv ESB-a
   (Predmet T-133/16)
   (2016/C 175/35)
   Jezik postupka: francuski
   
      Stranke
   
   
      Tužitelj: Caisse régionale de crédit agricole mutuel Alpes Provence (Aix-en-Provence, Francuska) (zastupnik: H. Savoie, odvjetnik)
   
      Tuženik: Europska središnja banka
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Europske središnje banke od 29. siječnja 2016. (ECB/SSM/2016 – 969500TJ5KRTCJQWXH05/98) usvojenu u skladu s člankom 4. stavkom 1. točkom (e) Uredbe (EU) br. 468/2014 Europske središnje banke i na temelju članaka L. 511-13, L. 511-52, L. 511-58, L. 612-23-1 i R. 612-29-3 francuskog Monetarnog i financijskog zakonika.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi se razlog temelji na činjenici da je pobijana odluka nezakonita zato što se njome ne uzimaju u obzir odredbe iz članka 13. Direktive 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ, (u daljnjem tekstu: direktiva CRD IV), te iz članka L. 511-13 francuskog Monetarnog i financijskog zakonika (u daljnjem tekstu: MFZ).
            
         
               2.
            
            
               Drugi se razlog temelji na činjenici da je pobijana odluka nezakonita jer se njome ne uzimaju u obzir odredbe članka L. 511-52 MFZ-a.
            
         
               3.
            
            
               Treći se tužbeni razlog temelji na činjenici da je pobijana odluka nezakonita jer ESB krši članke 511-13 MFZ-a i članke 13. i 88. direktive CRD IV.
            
         
               4.
            
            
               Četvrti tužbeni razlog, podredno naveden, temelji se na činjenici da je pobijana odluka nezakonita i zbog toga što ESB krši članak L. 511-58 MFZ-a.